Document ID: 32013D0249

KOMMISSIONENS GENNEMFØRELSESAFGØRELSE
af 27. maj 2013
om ændring af beslutning 2009/852/EF om overgangsforanstaltninger i henhold til Europa-Parlamentets og Rådets forordning (EF) nr. 852/2004 og (EF) nr. 853/2004 for så vidt angår forarbejdning af rå mælk, der ikke opfylder kravene, på mælkeforarbejdningsvirksomheder i Rumænien og om de strukturelle krav til sådanne virksomheder
(meddelt under nummer C(2013) 2803)
(EØS-relevant tekst)
(2013/249/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (1), særlig artikel 9, stk. 1, og
ud fra følgende betragtninger:
(1)
I henhold til Kommissionens beslutning 2009/852/EF (2) gælder bestemmelserne i afsnit IX, kapitel I, underkapitel II og III, i bilag III til forordning (EF) nr. 853/2004 ikke for de mælkeforarbejdningsvirksomheder i Rumænien, der er opført i bilag II og III til beslutningen, indtil den 31. december 2013.
(2)
I henhold til beslutning 2009/852/EF kan visse mælkeforarbejdningsvirksomheder, der er opført i bilag II til beslutningen, forarbejde mælk, der ikke opfylder kravene, med separate produktionslinjer.
(3)
Rumænien forelagde den 15. februar 2013 Kommissionen en revideret og ajourført liste over de pågældende mælkeforarbejdningsvirksomheder.
(4)
I den reviderede og ajourførte liste er virksomhed nr. L35 SC DANONE PDPA ROMANIA SRL blevet fjernet fra bilag II og har nu kun tilladelse til at forarbejde mælk, der opfylder kravene, til markedsføring i EU.
(5)
Virksomhed nr. MM 1795 SC CALITATEA SRL har fået tilladelse til at forarbejde rå mælk, der opfylder kravene, og rå mælk, der ikke gør det, uden adskillelse, og bør derfor fjernes fra bilag II og flyttes til bilag III til beslutningen.
(6)
17 virksomheder, der er opført i bilag III til beslutning 2009/852/EF, er udgået, da de har tilladelse til at markedsføre produkter inden for Unionen, eftersom de kun bruger mælk, der opfylder kravene. De pågældende virksomheder var anført i tabellen i bilag III til beslutning 2009/852/EF ved nr. 1 (AB 641 SC BIOMILK SRL), 6 (L78 SC ROMFULDA PROD SRL), 9 (BN 2399 SC CARMO-LACT PROD SRL), 13 (L140 S.C. CARMOLACT SRL), 29 (CT 30 EASTERN EUROPEAN FOODS SRL), 40 (L124 SC PRIMULACT SRL, virksomhedens navn er blevet ændret: SC LACTATE HARGHITA SA), 41(HR 119 BOMILACT SRL), 42 (HR 625 LACTIS SRL), 43 (HR 213 PAULACT SA), 45 (IS 1540 PROMILCH SRL), 46 (L18 S.C. EUROCHEESE SRL), 56 (L121 SC MIRDATOD PROD SRL), 69 (SM 4189 PRIMALACT SRL), 70 (L5 SC NIRO SERV COM SRL), 74 (SV 1562 BUCOVINA SA SUCEAVA), 81 (L80 SC INDUSTRIAL MARIAN SRL), 82 (VN 231 VRANLACT SA).
(7)
Derudover er 7 virksomheder, der er anført i bilag III til beslutning 2009/852/EF, blevet lukket, og de bør derfor fjernes fra listen. Virksomhederne var anført i tabellen i bilag III til beslutning 2009/852/EF ved nr. 26 (CT 225 MIH PROD SRL), 28 (CT 258 BINCO LACT SRL), 30 (CT 15 SC NIC COSTI TRADE SRL), 32 (L82 SC TOTALLACT GROUP SA), 33 (DJ 80 SC DUVADI PROD COM SRL), 75 (SV 1888 SC TOCAR PROD SRL), 76 (SV 4909 SC ZADA PROD SRL).
(8)
6 virksomheder i Rumænien anmodede om for første gang at blive optaget på listen i bilag III til beslutning 2009/852/EF. Virksomhederne er blevet tilføjet til listen som nr. 8 (L 185 SC SIMCODRIN COM SRL), 17 (L 83 SC KAZAL SRL), 45 (L169 SC DOBREAN SRL), 46 (L152 AGROTRANSCOMEX SRL), 61 (L199 SC LACTO-BOROAIA SRL), 40 (L 189 SC CALITATEA SRL).
(9)
Beslutning 2009/852/EF bør derfor ændres i overensstemmelse hermed.
(10)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
Bilag II og III til beslutning 2009/852/EF erstattes af teksten i bilaget til denne afgørelse.
Artikel 2
Denne afgørelse er rettet til medlemsstaterne.
Udfærdiget i Bruxelles, den 27. maj 2013.

Labels: 18
17